«PSJ» sport direktori Antero Enrike, klubning moliyaviy feyr-pley qoidalariga qanchalik mos ekani haqidagi savolga javob berdi. «Biz xotirjammiz. Biz UYeFA tomonidan qo‘yilgan cheklovlarni va o‘z javobgarligimizni bilamiz. Qoidaga mos kelish uchun qancha futbolchi sotishimiz kerak? Transfer oynasi ochilmaguncha, bu haqda gapirmayman. «PSJ» klubida eng zo‘r futbolchilar to‘p surmoqda, demak biz transfer bozoriga chiqa olamiz. UYeFA tomonidan o‘tkazilayotgan surishtiruv? Menimcha, ispaniyaliklar katta bosim uyushtirmoqda. La Liga prezidenti Neymar transferini tanqid qilmoqda. Xo‘p, unda aytingchi, «Barselona» 2013 yilda Neymarni qancha pulga sotib oldi? Haqiqatda qancha pul to‘ladi? «PSJ» huquqiy tomondan hamma ishni to‘g‘ri bajarmoqda, biz Neymarning tovon pulini to‘laganmiz», – deb Enrike so‘zlarini keltirmoqda Le Parisien.